21.2.2008 Den Europæiske Unions Tidende L 46/41 KOMMISSIONEN KOMMISSIONENS BESLUTNING af 12. september 2007 om statsstøtte C 54/2006 (tidligere N 276/2006) vedrørende Polens planlagte statsstøtte til Bison Bial SA (meddelt under nummer K(2007) 4145) (Kun den polske udgave er autentisk) (EØS-relevant tekst) (2008/145/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte deres bemærkninger (!) i overensstemmelse med ovennævnte bestem- melser, og ud fra følgende betragtninger: 1. PROCEDUREN Den 4. maj 2006 anmeldte Polen til Kommissionen en planlagt omstruktureringsstøtte til Bison Bial SA (i det følgende benævnt »BB«). Ved skrivelse af 13. juni 2006 anmodede Kommissionen Polen om at fremlægge en række manglende oplysninger; Polen fremsendte disse oplysninger den 13. juli 2006. Ved skrivelse af 29. august 2006 anmodede Kommissi- onen om yderligere oplysninger. De polske myndigheder svarede ved skrivelserne af 18. september, 20. oktober og 3. november 2006. Ved skrivelse af 20. december 2006 underrettede Kommissionen Polen om sin beslutning om at indlede proceduren efter EF-traktatens artikel 88, stk. 2, vedrø- rende ovennævnte støtte. Kommissionens beslutning om at indlede proceduren efter EF-traktatens artikel 88, stk. 2, blev offentliggjort i Den Europæiske Unions Tidende (?). Kommissionen opfordrede alle interesserede parter til at fremsætte deres bemærkninger til den pågældende støtte. De polske myndigheder fremsatte deres bemærkninger ved skrivelse af 23. januar 2007. Der er ikke modtaget tilkendegivelser fra tredjepart. ()) EUT C 23 af 1.2.2007, s. 20. P) Jf. fodnote 1. 6) Den 28. marts organiseredes et møde med repræsen- tanter for de polske myndigheder og BB. Ved skrivelse af 17. april 2007 anmodede Kommissionen om yderli- gere oplysninger. De polske myndigheder svarede ved skrivelse af 15. maj 2007. 2. DETALJERET BESKRIVELSE AF STØTTEN 2.1. Virksomheden BB er en større virksomhed, der fremstiller dele til værk- tøjsmaskiner, såsom kloplaner, dorne, patroner, fræse- værktøj og værktøjsholdere. Virksomheden blev oprettet i 1948 som en statsejet virksomhed. I 1997 solgte staten 53 % af BB's aktier til det private selskab Metalexport Sp. Z 0.0., som i 2004 skiftede navn til Mex-Holding Sp. z 0.0. Ved udgangen af 2006 var staten indehaver af 18 % af BB's aktier; de resterende aktionærer var private inve- storer. I årene 2000-2006 faldt antallet af ansatte i BB fra 1 680 til 950 medarbejdere. I 2004 havde virksomheden en andel på 17 % af det polske marked for fastholdelsesmekanismer til maskiner, hvilket kun udgjorde 20 % af BB's produktion, da virk- somheden hovedsagelig fremstiller til eksport (i 2004 blev 30 % af produktionen eksporteret til USA, 15 % til Italien, 7 % til østeuropæiske lande, herunder Rusland, og 5 % til Det Forenede Kongerige). Virksomheden distri- buerer størstedelen af sine eksportvarer gennem selskaber tilhørende Mex-Holding-gruppen, såsom Toolmex Corpo- ration (USA), Mexpol GmbH (Tyskland), Toolmex Polmach (UK) og Italmex SA (Italien). Det skønnes, at BB's markedsandel i Europa er på 1,3 %. Geografisk omfatter markedet for BB's varer som minimum Europa og potentielt også verdensmarkedet. Produktionen af standarddele til værktøjsmaskiner som dem, der produceres af BB, er kendetegnet ved overka- pacitet såvel på europæisk plan som på verdensplan. Virksomheden er beliggende i en region, der er berettiget til støtte i henhold til EF-traktatens artikel 87, stk. 3, litra a).